දියවැලට ලොකු පළලක් නැහැ. ඒකෙන් එළියට පැනගත්තහම රැල්ල ගහන්නේ වෙරළ පැත්තට එතකොට ගිලෙන්නේ නැතිව වෙරළට ගසාගෙන එනවා. දියවැල් හා මුහුද සම්බන්ධව දීර්ඝ අත්දැකීම් ඇති එල්රන් මහතා පවසයි. ඔහු මේ වනවිට වයෝවෘද්ධ තත්ත්වයට පත්වෙමින් සිටියත්, ඔහු කළ මෙම සද්කාර්ය ඔහුගේ පුත්‍රයා සිදුකරමින් සිටියි. වාරකන් කාලයේදී මුහුදට බහින්නේ නැතුව වලාල කාලයේදී විතරක් මුහුදට බහින්න කියලත් ලියන්නැයි එල්රන් මහතා අපෙන් ඉල්ලා සිටියේය. එල්රන් මහතාගෙන් සමුගෙන වෙරළ තීරයේ දිගේ ගමන් කරන විට අපට මුණගැසුණේ වෙරළේ තාවකාලික සෙවණක් තනාගෙන සුද්දන්ට තැඹිලි විකුණන කාන්තාවකි. සුද්දන්ට සුද්දියන්ට විකුණන්නට තබා ඇති ඇඳුම් කිහිපයක්ද ප්‍රදර්ශනයට තබා තිබේ. ඇය සුද්දන්ට තැඹිලි ගෙඩියක් විකුණන්නේ රුපියල් එකසිය පනහකටය. දේශීය සංචාරකයෙකුට රුපියල් සියයකි.
ඇය දේශීය සංචාරකයෙකුට විකිණූ තැඹිලි ගෙඩියක් කීයද?
රුපියල් සියයකි